open-index/open-wikipedia-markdown huggingface dataset:
Arne Pedersen

**Arne Pedersen** () var ein norsk fotballspelar frå Fredrikstad. Han spela i alle år for Fredrikstad Fotballklubb, med klubben vann han seks seriemeisterskap og tre noregsmeisterskap i fotball i åra frå 1950 til 1966. Vanlegvis spela han indreløpar, nærast som ein offensiv midtbanespelar.

Mellom 1957 og 1966 spela Pedersen 40 landskampar for Noreg og skåra 11 mål. Han var med på å vinne 4-3 over Skottland i 1963, og over Jugoslavia med 3-0 i 1965. 

Pedersen vart seriemeister med Fredrikstad FK i sesongane 1950–51, 1951–52, 1953–54, 1956–57, 1959–60 og 1960–61. Pedersen var med å vinne cupmeisterskapen med Fredrikstad i 1957, 1961 og 1966. Han la opp etter cuptriumfen i 1966, der han på eit straffespark skåra sigersmålet til 3-2 over osloklubben Lyn.

## Kjelder

**Denne artikkelen bygger på «[[:nb:Arne Pedersen|Arne Pedersen]]» frå ,  den 4. januar 2014.*
Swinburneisen

**Swinburneisen** er ein isbrem like nord for Edward VII Peninsula og Alexandra Mountains i den sørlege delen av Sulzberger Bay i Antarktis. Isbremmen er 30 km lang og 8 km brei, og strekkjer seg frå Fisher Island til White Islands. Han vart fotografert frå lufta og kartlagd av Byrd-ekspedisjonen (ByrdAE), 1928-30. Han vart namngjeven av Advisory Committee on Antarctic Names (US-ACAN) etter kaptein H.W Swinburne jr., som var nestkommanderande og stabssjef i U.S. Naval Support Force i Antarktis under Operasjon Deep Freeze 1970 og 1971.

## Sjå òg
* Isbremmar i Antarktis

## Kjelder
Kommunevåpen

**Kommunevåpen** er eit heraldisk våpen i form av skjold, flagg eller eller fane brukt som symbol for ein kommune. I Noreg bruker både primærkommunar og fylkeskommunar våpen som uttrykk for kommunalt sjølvstyre.

I Noreg er byvåpen kjende sidan 1500-talet. Frå 1920 blei det arbeid med systematisering av slike våpen for byar og etterkvart kommunar. Dei fleste norske kommunar har i dag kommunevåpen som følgjer heraldisk terminologi og som ikkje kan forvekslast med andre våpen. Nokre få har ikkje-godkjende våpen; desse kan ikkje brukast som flagg. Berre kommunen har bruksrett til våpenet sitt, og det er rettsleg verna mot misbruk i reklame og liknande.

## Sjå òg
*Landskapsvåpen

## Kjelder

*Kommunevåpen (14. februar 2009), *Store norske leksikon*. Fri artikkel henta 4. januar 2014.
*Bratberg, Terje. «Kommunevåpen: Norge»  (14. februar 2009), *Store norske leksikon*. Henta 4. januar 2014.
*«Regelverk om bruk av kommunevåpen», regjeringen.no. Henta 4. januar 2014.
Venableisen

**Venableisen** er ein isbrem, som er 60 km lang og 24 km brei, mellom Fletcher og Allison Peninsula i Ellsworth Land. Han vart kartlagt av United States Geological Survey (USGS) frå landmålingar og flyfoto tekne av U.S. Navy i 1961-66. Isen vart namngjeven av Advisory Committee on Antarctic Names (US-ACAN) etter J.D. Venable i US Navy, som var skipsoperasjonsoffiser i U.S. Naval Support Force i Antarktis, 1967 og 1968.

## Kjelder
Voyeykovisen

**Voyeykovisen** er ein isbrem på kysten mellom Paulding Bay og Cape Goodenough i Antarktis. Han vart kartlagt av Den sovjetiske antarktisekspedisjonen (SovAE) (1958) og kalla opp etter Aleksandr I. Vojejkov (1842–1916), ein russisk klimatolog.

## Sjå òg
* Isbremmar i Antarktis

## Kjelder
Westisen

**Westisen** er ein markant isbrem som strekkjer seg kring 288&nbsp;km frå aust til vest langs Leopold og Astrid Kyst i Aust-Antarktis mellom Barrier Bay og Posadowsky Bay. Han vart oppdaga og namngjeven av Den første tyske antarktisekspedisjonen i 1901–1903. under dr. Erich von Drygalski. Namnet skildrar retninga som den tyske ekspedisjonen først såg isbremmen. 21. februar 1902 sette skipet deira seg fast i isen, og han vart verande fast i pakkisen fram til 8. februar 1903.

## Sjå òg
*Isbremmar i Antarktis

## Kjelder
*
*Erich von Drygalski
Wordieisen

**Wordieisen** var ein isbrem i søraustlege delar av Marguerite Bay mellom Cape Berteaux og Mount Edgell, langs vestkysten av Den antarktiske halvøya. 

I mars 2008 rapporterte British Antarctic Survey at han verka klar til å bryte laus frå Den antarktiske halvøya.I april 2009 hadde dette skjedd og han forsvann heilt.

Han vart oppdaga av British Graham Land Expedition (BGLE) under Rymill, 1934-37, som namngav han etter sir James Wordie, som var uløna sekretær (seinare president) i Royal Geographical Society, og medlem av Discovery Committee, og styreleiar av Scott Polar Research Institute. Han hadde òg vore geolog og vitskapleg leiar for den britiske ekspedisjonen, 1914-16, under Ernest Shackleton.

## Sjå òg
* Isbremmar i Antarktis

## Kjelder

**Denne artikkelen bygger på «[[:en:Wordie Ice Shelf|Wordie Ice Shelf]]» frå ,  den 4. januar 2014.* 
*** oppgav desse kjeldene:*

## Bakgrunnsstoff
* USGS Den antarktiske halvøya information 
* Scott Polar Research Institute
Stangeisen

**Stangeisen** er ein isbrem i Antarktis i Stange Sound på English Coast. Han grensar i aust til Spaatz Island, i nordvest til Smyley Island, og i vest til fastisen i Carrollfjorden. Han vart namngjeven i samband med Stange Sound. I motsetnad til somme andre isbremmar på Den antarktiske halvøya, til dømes Larsenisen, har Stangeisen vore relativt stabil.

## Sjå òg

* Isbremmar i Antarktis

## Kjelder
Slavaisen

**Slavaisen** er ein isbrem langs kysten av Antarktis mellom Mawson Peninsula og Cape Andreyev. Isen vart fotografert frå lufta under U.S. Navy (USN) Operasjon Highjump i 1947. Området vart fotografert i 1958 av Den sovjetiske antarktisekspedisjonen (SovAE) som gav namnet «Zaliv Slava» til den breie, opne bukta som ligg føre isen. Dette namnet vart tilrådd av ANCA for isbremmen,  kalla opp etter den sovjetiske kvalfangstflotiljen Slava.

## Sjå òg
* Isbremmar i Antarktis

## Kjelder
Vennesla gamle kyrkje

**Vennesla gamle kyrkje** er ei langkyrkje i Vennesla kommune i Agder. Kyrkja vart rapportert ferdig i oktober 1829, men vart ikkje innvigd før 22. august året etter.

Skipet og koret er av stein, medan sakristiet i aust og vesttårnet med sidebygg er av tre. Kyrkja avløyste ei kirke frå første halvdel av 1600-talet. Tårnet vart gjort høgre i 1886, og interiøret vart restaurert i 1925.

Vennesla kyrkje var prostikyrkje i Otredal prosti før ho vart avløyst av ei ny kyrkje oppført like ved sida.

Det er kyrkjegard attmed kyrkja og på den andre sida av fylkesveg 405.

## Kjelder

**Denne artikkelen bygger på «[[:nb:Vennesla kyrkje|Vennesla kyrkje]]» frå ,  den 4. januar 2014.*  

## Litteratur
* 
* 

## Bakgrunnsstoff
* Vennesla kommune 
* 
*
Hvarnes kyrkje

**Hvarnes kyrkje** er ei langkyrkje i Lågendalen i Larvik kommune i Vestfold. Dateringa 1705 er omtrentleg. Kyrkja fekk sakristi i 1849 (utvida) 1896 og var raudbrun før ho vart kvitmåla i 1872.

Interiøret har vore overmåla, men er restaurert. I koret finn ein mellom anna ei plate med delar frå den tidlegare preikestolen og ein gamal døypefont. På plata er våpenet til Margrethe Breide.

Det har vore kyrkje på Hvarnes sidan 1200-talet.

## Bilete frå kyrkja

Fil:Hvarnes kirke inside.JPG|Interiør
Fil:Hvarnes kirke alter.JPG|Altar
Fil:Hvarnes kirke prekestol.JPG|Preikestol
Fil:Hvarnes kirke orgel.JPG|Orgel
Fil:Margrethe Breide Hvarnes church.JPG|Våpen for Margrethe Breide frå tidlegare preikestol


## Litteratur
* 
* 

## Bakgrunnsstoff
* Larvik kyrkjelege fellesråd
* 
*
Nanset kyrkje

**Nanset kyrkje** er ei arbeidskyrkje i Larvik kommune i Vestfold. Kyrkja er teikna av Elisabet Fidjestøl, som vann ein arkitektkonkurranse med bidraget *Levende stener*. Dette var den første arbeidskyrkja i Larvik kommune.

## Bakgrunnsstoff
* 
* 
*
Kjose kyrkje

**Kjose kyrkje** er ei langkyrkje ved vestbreidda av Farrisvatnet i Larvik kommune i Vestfold.

Det har vore kyrkje på Kjose sidan mellomalderen. Ei stavkyrkje vart avløyst av ei tømra kyrkje i 1606, før dagens kyrkje, som òg er tømra, kom til i 1850. Sakristitilbygget vart bygd i 1911, og i 1977 vart det oppført eit tilbygg med m.a. kjøkken.

## Litteratur
*
* 

## Bakgrunnsstoff
* 
* iBrunlanes.no
*
Østre Halsen kyrkje

**Østre Halsen kyrkje** er ei arbeidskyrkje i Larvik kommune i Vestfold. Kyrkja er oppført i to trinn med vigsling i 1983 og 1993.

Det kom bedehus på Østre Halsen i 1878, og det vart innvigd som interimskyrkje i 1899. Så kom altså kyrkja på 1980-talet.

Næraste gravplass er Undersbo gravlund i Larvik sentrum.

## Bakgrunnsstoff
* 
* 
*
Wyersisen

**Wyersisen** er ein liten isbrem i Antarktis som ligg på austsida av foten av Sakellari Peninsula.

## Kjelder

**Denne artikkelen bygger på «[[:en:Wyers Ice Shelf|Wyers Ice Shelf]]» frå ,  den 4. januar 2014.*  
 

## Bakgrunnsstoff
*Map av området
Zubchatyyisen

**Zubchatyyisen** er ein liten isbrem som grensar på sørsida av Sakellari Peninsula i Enderby Land. Det vart kartlagt av russiske kartografar frå flyfoto tekne under Den sovjetiske antarktisekspedisjonen i 1961-62. Det russiske namnet tyder «taggete» og syner til den taggete isfronten. 

## Kjelder
Husøy kyrkje i Tønsberg

**Husøy kyrkje** er ei langkyrkje frå 1933 på Husøy i Tønsberg kommune i Vestfold. Kyrkja er av stein og har 200 sitjeplassar. Ein kjem til staden via fylkesveg 430 fra Nøtterøy.

Det vart innvigd kyrkjegard med gravkapell på Husøy i 1925. Kyrkja vart teikna av Eirik Eikrann, oppført nokre år seinare og innvigd 8. september 1933. Det er ei karakteristisk langkyrkje som er forblenda med ein lokal syenitt med nokså ru overflate. Kyrkja har bratte saltak — også på vesttårnet. Det er sakristi på kvar side av koret i aust, slik at denne delen av bygningskroppen har same breidd som skipet. Utvendig er kyrkja openbert mellomalderinspirert med moderne tillempingar, medan interiøret er prega av ein funksjonalistisk påverka klassisisme.

Altartavla har form av eit trerelieff utført av Karl G. Nilssen. Motivet er den trøstande Kristus. I ei nisje framfor preikestolen er ein utskoren figur av Martin Luther, også denne utført av Nilssen. På fondveggen i koret er eit rundt vindauge med glasmåleri som syner lammet og seiersfana midt på ein kross. Døypefonten er av tre og glas og har elektrisk lys.

Kyrkjegarden breirer seg hovudsakleg sørover og vestover frå kyrkja. Nord for kyrka står eit krigsminnesmerke.

## Kjelder

**Denne artikkelen bygger på «[[:nb:Husøy kyrkje i Tønsberg|Husøy kyrkje i Tønsberg]]» frå ,  den 4. januar 2014.*  
 

## Bakgrunnsstoff
* 
* 
* 
* Sem og Slagen bygdebok om Karl G. Nilssen
*
Alyabievbreen

**Alyabievbreen** er ein isbre i Antarktis, som flyt sør frå Gluck Peak og ut i Boccherinifjorden og ligg kring 4,5&nbsp;km vest for Arenskybreen på Beethoven Peninsula på Aleksanderøya. Han vart namngjeven av Det sovjetiske vitskapsakademiet i 1987, etter Aleksander Aljabijev, ein russisk komponist.

## Sjå òg
* Isbrear i Antarktis

## Kjelder

**Denne artikkelen bygger på «[[:en:Alyabiev Glacier|Alyabiev Glacier]]» frå ,  den 4. januar 2014.* 
*** oppgav desse kjeldene:*

*
Arenskybreen

**Arenskybreen** er ein isbre i Antarktis, som ligg 4,5&nbsp;km aust for Alyabievbreen og flyt sør frå Beethoven Peninsula på Aleksanderøya, og ut i nordenden av Boccherinifjorden. Isbreen vart namngjeven av Det sovjetiske vitskapsakademiet i 1987, etter Anton Arenskij, ein russisk komponist.

## Sjå òg
* Isbrear i Antarktis

## Kjelder
Bartókbreen

**Bartókbreen** er ein isbre, 13&nbsp;km lang og 5,5&nbsp;km brei, som flyt sørvest frå sørenden av Elgar Uplands på den nordlege delen av Aleksanderøya. Han vart først fotografert frå lufta og grovt kartlagt av British Graham Land Expedition i 1937, og meir nøyaktig kartlagt frå flyfoto tekne av Ronne antarktiske forskingsekspedisjon i 1947–48, av D. Searle frå Falkland Islands Dependencies Survey i 1960. Han vart namngjeven av UK Antarctic Place-Names Committee etter den ungarske komponisten Béla Bartók.

## Sjå òg
* Isbrear i Antarktis
* Deliusbreen
* Rosselinbreen
* Hushenbreen

## Kjelder
Clarsachbreen

**Clarsachbreen** er ein isbre som flyt sør mellom Prague Spur og Finlandia Foothills nord på Aleksanderøya i Antarktis. Breen vart fotografert frå lufta av Ronne antarktiske forskingsekspedisjon i 1947–48, og vart kartlagt frå bilete av D. Searle frå Falkland Islands Dependencies Survey i 1960. Vidare kartlegging vart gjort frå flyfotografi teken av U.S. Navy 1966–67 og frå amerikanske Landsat-bilete frå januar 1974. Han fekk dette namnet av UK Antarctic Place-Names Committee i 1977. I planet har isbreen ein kontur som ser ut som ein clàrsach, eller ei irsk harpe.

## Kjelder

**Denne artikkelen bygger på «[[:en:Clarsach Glacier|Clarsach Glacier]]» frå ,  den 4. januar 2014.* 
*** oppgav desse kjeldene: 
* *
Coulterbreen

**Coulterbreen** er ein brett isbre, som er 9 km lang, og som flyt sør frå Havre Mountains, og nord på Aleksanderøya, ut i Lazarev Bay. Isbreen vart fotografert frå lufta av Ronne antarktiske forskingsekspedisjon i 1947 og kartlagt frå fotografi av Falkland Islands Dependencies Survey i 1960. Han vart namngjeven av Advisory Committee on Antarctic Names etter R.W. Coulter, kaptein på USNS «Alatna» under U.S. Navy Operasjon Deepfreeze i 1969.

## Sjå òg

* Isbrear i Antarktis
* Yozolabreen
* Sullivanbreen

## Kjelder
Asafievbreen

**Asafievbreen** er ein isbre som flyt nordvest og ut i Schubertfjorden frå vestsida av Walton Mountains på Aleksanderøya i Antarktis. Han vart namngjeven av Det sovjetiske vitskapsakademiet i 1987 etter Boris Asafijev, ein russisk komponist.

## Sjå òg
* Isbrear i Antarktis
* Alyabievbreen
* Arenskybreen

## Kjelder

**Denne artikkelen bygger på «[[:en:Asafiev Glacier|Asafiev Glacier]]» frå ,  den 4. januar 2014.* 
*** oppgav desse kjeldene:*
*
Balakirevbreen

**Balakirevbreen** er ein isbre i Antarktis som flyt nordaust og ut i Schubertfjorden frå sørsida av Walton Mountains på Aleksanderøya. Han vart namngjeven av Det sovjetiske vitskapsakademiet i 1987, etter Milij Balakirev, ein russisk komponist.

## Sjå òg
* Isbrear i Antarktis
* Alyabievbreen
* Asafievbreen
* Wubboldbreen

## Kjelder

**Denne artikkelen bygger på «[[:en:Balakirev Glacier|Balakirev Glacier]]» frå ,  den 4. januar 2014.* 
*** oppgav desse kjeldene*
*
Dargomyzhskybreen

**Dargomyzhskybreen** er ein breutløpar som flyt vestover frå Duffy Peak, sentralt i Staccato Peaks og sentralt på Aleksanderøya i Antarktis. Isbreen strekker seg over sentrale delar av Aleksanderøya og flyt ut i Bachisen. Isbreen vart truleg først fotografert av Lincoln Ellsworth den 23. november 1935, og kartlagt frå bilete av W.L.G. Jeorg. Breen vart namngjeven av Det sovjetiske vitskapsakademiet i 1987 etter Aleksander Dargomyzjskij (1813–1869), ein russisk komponist.

## Kjelder

**Denne artikkelen bygger på «[[:en:Dargomyzhsky Glacier|Dargomyzhsky Glacier]]» frå ,  den 4. januar 2014.* 
*** oppgav desse kjeldene:*


http://geographic.org/geographic_names/antname.php?uni=18803&fid=antgeo_128
Deliusbreen

**Deliusbreen** er ein isbre, 11&nbsp;km lang og 3,5&nbsp;km brei, som flyt vestover frå Elgar Uplands og ut i Nichols snømark på den nordlege delen av Aleksanderøya i Antarktis. Han vart oppdaga frå lufta og grovt kartlagt av British Graham Land Expedition i 1937. Han vart meir nøyaktig kartlagt frå flyfoto tekne av Ronne antarktiske forskingsekspedisjon i 1947–48, av D. Searle frå Falkland Islands Dependencies Survey i 1960, og frå U.S. Landsat-bilete frå februar 1975. Han vart namngjeven av UK Antarctic Place-Names Committee etter Frederick Delius, ein  britisk komponist.

## Sjå òg

* Isbrear i Antarktis
* Balakirevbreen
* Gerontiusbreen
* Narechenbreen

## Kjelder

**Denne artikkelen bygger på «[[:en:Delius Glacier|Delius Glacier]]» frå ,  den 4. januar 2014.* 
*** oppgav desse kjeldene:*
Erosbreen

**Erosbreen** er ein isbre på austkysten av Aleksanderøya i Antarktis, 13&nbsp;km lang og 3,5&nbsp;km brei ved munningen, som flyt søraust frå Planet Heights og ut i George VI Sound like nord for Fossil Bluff. Han vart truleg først sett den 23. november 1935 av Lincoln Ellsworth, som flydde rett over breen og tok bilete nord og sør for han. Munningen av isbreen vart observert og plassert på kartet av British Graham Land Expedition i 1936 og Falkland Islands Dependencies Survey (FIDS) i 1948 og 1949. Isbreen vart kartlagt i detalj frå flyfoto tekne under Ronne antarktiske forskingsekspedisjon i 1947–48, av D. Searle frå FIDS i 1960. Han vart namngjeven av UK Antarctic Place-Names Committee etter dvergplaneten Eros i samband med nærliggande Plutobreen og Uranusbreen.

## Sjå òg

* Isbrear i Antarktis
* Gilbertbreen
* Jupiterbreen
* Reuningbreen

## Kjelder
Gilbertbreen

**Gilbertbreen** er ein isbre som er kring 37&nbsp;km lang og som flyt sør frå Nichols snømark og ut i Mozart forlandsbre, som ligg nord på Aleksanderøya i Antarktis. 

Han vart fotografert frå lufta av Ronne antarktiske forskingsekspedisjon (RARE), 1947–48, og kartlagt frå bilete av D. Searle frå Falkland Islands Dependencies Survey (FIDS), 1960. Han vart namngjeven i samband med Sullivanbreen, etter sir William S. Gilbert (1836–1911), ein britisk librettist. Han vart namngjeven av UK Antarctic Place-Names Committee (UK-APC), 1977.

## Sjå òg

* Isbrear i Antarktis
* Grottobreen
* Lennonbreen
* Yozolabreen

## Kjelder

**Denne artikkelen bygger på «[[:en:Gilbert Glacier|Gilbert Glacier]]» frå ,  den 4. januar 2014.* 
*** oppgav desse kjeldene:*
Grottobreen

**Grottobreen** er ein isbre på austkysten av Aleksanderøya i Antarktis, som flyt aust og ut i George VI Sound mellom Belemnite Point og Ablation Point. Han er 9&nbsp;km lang, 5,5&nbsp;km brei der han flyt ut frå kystfjella, og 13&nbsp;km brei ved munningen. Han vart først fotografert frå lufta den 23. november 1935 av Lincoln Ellsworth og kartlagd frå desse bileta av W.L.G. Joerg. Han vart grovt kartlagd i 1936 av British Graham Land Expedition og kartlagd på ny i 1949 av Falkland Islands Dependencies Survey (FIDS). Isbreen fekk dette namnet frå FIDS fordi ein sledehund vart berga frå ein bresprekk på denne breen.

## Sjå òg
* Isbrear i Antarktis
* Holoviakbreen
* Ilievbreen
* Palestrinabreen

## Kjelder
Hamptonbreen

**Hamptonbreen** er ein isbre som ligg mellom Mount Hahn og Mount Nicholas nordaust på Aleksanderøya i Antarktis. Han er 9&nbsp;km lang og 9&nbsp;km brei, og flyt nord-nordaust langs vestveggen av Douglas Range og ut i Schokalsky Bay. Isbreen vart først fotografert frå lufta i løpet av ein flytur over breen i 1937 av British Graham Land Expedition (BGLE). Munningen vart kartlagt i 1948 av Falkland Islands Dependencies Survey og seinare kalla opp etter Wilfred E. Hampton frå BGLE, som flydde flyet.

## Sjå òg
* Sullivanbreen
* Sibeliusbreen
* Asafievbreen

## Kjelder
Holoviakbreen

**Holoviakbreen** er ein isbre som flyt vest og ut i enden av Mendelssohnfjorden, mot Wilkinsisen på nordsida av Beethoven Peninsula, som ligg sørvest på Aleksanderøya i Antarktis. Han vart kartlagt av US Geological Survey frå flyfotografi teken av U.S. Navy 1967–68 og frå Landsatbilete teken 1972–73, og vart namngjeven av Advisory Committee on Antarctic Names etter Judy C. Holoviak, teknisk redaktør, 1964–77 i Antarctic Research Series, publisert av American Geophysical Union og direktør for publikasjonane deira frå 1978.

## Sjå òg
* Isbrear i Antarktis
* Asafievbreen
* Clarsachbreen
* Ilievbreen

## Kjelder
Hushenbreen

**Hushenbreen** er ein isbre som ligg ved sørvestlege delen av Mendelssohnfjorden, ein fjord som ligg mellom Derocher Peninsula og Eroica Peninsula på nordsida av Beethoven Peninsula sørvest på Aleksanderøya i Antarktis. Isbreen flyt nordaust og saman med Reuningbreen før dei flyt ut i den sørlege delen av Mendelssohnfjorden. Han vart kartlagt av US Geological Survey frå flyfotografi teken av U.S. Navy 1967–68 og frå Landsatbilete teken 1972–73, og vart namngjeven av Advisory Committee on Antarctic Names etter W. Timothy Hushen, direktør i Polar Research Board ved National Academy of Sciences i 1981–88.

## Sjå òg
* Isbrear i Antarktis
* Alyabievbreen
* Asafievbreen
* Palestrinabreen

## Kjelder
Ilievbreen

**Ilievbreen** (bulgarsk *Илиев ледник*, ‘Iliev Lednik’) er ein 5&nbsp;km lang og 1,5&nbsp;km brei isbre som ligg i Lassus Mountains, som ligg nord på Aleksanderøya i Antarktis. Breen drenerer nordvestsida av Mount Wilbye og flyt ut i Lazarev Bay nord for Vittoria Buttress.

Isbreen er kalla opp etter den bulgarske komponisten Diko Iliev (1898-1984).

## Sjå òg

* Isbrear i Antarktis
* Lennonbreen
* Palestrinabreen
* Rosselinbreen

## Kjelder

* Iliev Glacier. SCAR Composite Gazetteer of Antarctica.
Gerontiusbreen

**Gerontiusbreen** er ein isbre som flyt nord frå Elgar Uplands og ut i Tufts Pass nord på Aleksanderøya i Antarktis. Han fekk dette namnet av UK Antarctic Place-Names Committee i 1977, i samband med det nærliggande høglandet, frå *[[The Dream of Gerontius]]*, eit oratorium av Edward Elgar.

## Sjå òg

* Isbrear i Antarktis
* Clarsachbreen
* Lennonbreen
* Sedgwickbreen

## Kjelder
Foremanbreen

**Foremanbreen** er ein isbre som flyt sør-søraust frå Havre Mountains og ut i Palestrinabreen, nord på Aleksanderøya i Antarktis. Han vart kartlagt av British Antarctic Survey (BAS), 1975–76, og vart namngjeven av UK Antarctic Place-Names Committee i 1980 etter David Alexander Foreman, ein flymekanikar ved Adelaidestasjonen i 1973–76.

## Sjå òg

* Hushenbreen
* Mikadobreen
* Transitionbreen

## Kjelder
Jupiterbreen

**Jupiterbreen** er ein isbre på austkysten av Aleksanderøya i Antarktis, 19&nbsp;km lang og 9&nbsp;km brei ved munningen, som flyt aust og ut i George VI Sound til sør for Ablation Valley. Isbreen ligg nord for Planet Heights, og sjølv om Jupiterbreen ikkje ligg i fjellkjeda vart han i lag med andre nærliggande brear kalla opp etter planetar i solsystemet. Det første fotografiet frå lufta vart teken den 23. november 1935 av Lincoln Ellsworth og han vart kartlagt frå desse bileta av W.L.G. Joerg. Han vart grovt kartlagt i 1936 av British Graham Land Expedition (BGLE). Han er kalla opp etter planeten Jupiter av Falkland Islands Dependencies Survey (FIDS) etter kartlegginga deira i 1948 og 1949.

## Sjå òg

* Isbrear i Antarktis
* Marsbreen
* Mercurybreen
* Saturnbreen

## Kjelder
Lennonbreen

**Lennonbreen** er ein isbre som flyt sørvest og ut i ytre delen av Lazarev Bay, som ligg nord på Aleksanderøya i Antarktis. Han vart kartlagt av British Antarctic Survey (BAS), 1975-76. Breen vart namngjeven av UK Antarctic Place-Names Committee (UK-APC) i 1980 etter Peter Wilfred Lennon i BAS som var glasiolog som arbeidde på Aleksanderøya, 1974-76.

## Sjå òg

* Isbrear i Antarktis
* Hamptonbreen
* Palestrinabreen
* Sullivanbreen
 
## Kjelder
Marsbreen

**Marsbreen** er ein isbre i sørausthjørnet av Aleksanderøya, 11&nbsp;km lang og 3,5&nbsp;km brei, som flyt sør ut i George VI-isen i George VI Sound som ligg mellom Two Step Cliffs og Phobos Ridge. Sjølv om Marsbreen ikkje ligg i fjellkjeda Planet Heights, har han fått namn frå den nærliggande fjellkjeda, og i lag med fleire andre nærliggande brear og andre landemerke fått namn etter planetar, månar og og astrofysikarar. Isbreen vart oppdaga frå lufta av Lincoln Ellsworth den 23. november 1935, og grovt kartlagt frå bilete tekne på denne flyturen av W.L.G. Joerg. Han vart først kartlagt i 1949 av Falkland Islands Dependencies Survey (FIDS) og vart namngjeven av UK Antarctic Place-Names Committee (UK-APC) etter planeten Mars, den fjerde planeten frå sola i solsystemet.

## Sjå òg

* Mercurybreen
* Saturnbreen
* Venusbreen

## Kjelder
McManusbreen

**McManusbreen** er ein isbre som flyt nord og ut i Palestrinabreen, som ligg nordvest på Aleksanderøya i Antarktis. Han vart kartlagt av British Antarctic Survey (BAS), 1975-76. Han vart namngjeven av UK Antarctic Place-Names Committee (UK-APC) i 1980 etter Alan James McManus ein kokk i BAS i Grytviken og Faraday 1971–73 og på Adelaide og Rothera 1975-78.

## Sjå òg

* Isbrear i Antarktis
* Hushenbreen
* Lennonbreen
* Sedgwickbreen

## Kjelder
Mercurybreen

**Mercurybreen** er ein isbre på austkysten av Aleksanderøya i Antarktis, 9&nbsp;km lang og 3,5&nbsp;km brei, som flyt aust og ut i George VI Sound og som ligg mellom Waitabit Cliffs og Keystone Cliffs. Sjølv om Mercurybreen ikkje ligg i Planet Heights, er han i lag med nærliggande isbrear kalla opp etter planetar i solsystemet. Isbreen vart truleg oppdaga frå avstand av Lincoln Ellsworth, som flydde nær han og fotografert delar av denne kysten den 23. november 1935. Han vart namngjeven av UK Antarctic Place-Names Committee (UK-APC) etter planeten Merkur etter ei grov landmåling av George VI Sound av Falkland Islands Dependencies Survey (FIDS) i 1948 og 1949. Han vart kartlagt i detalj frå flyfoto tekne under Ronne antarktiske forskingsekspedisjon (RARE), 1947–48, av Searle frå FIDS i 1960.

## Sjå òg

* Isbrear i Antarktis
* Marsbreen
* Saturnbreen
* Uranusbreen

## Kjelder
Mikadobreen

**Mikadobreen** er ein isbre på nordsida av Mahler Spur, som flyt vest-nordvest ut i Sullivanbreen nær samløpet med Gilbertbreen nord på Aleksanderøya i Antarktis. Isbreen fekk dette namnet av UK Antarctic Place-Names Committee (UK-APC) i 1977, i samband med nærliggande Gilbertbreen og Sullivanbreen, etter operetten *[[The Mikado]]*.

## Sjå òg

* Isbrear i Antarktis
* Moranbreen
* Palestrinabreen
* Wubboldbreen

## Kjelder
Moranbreen

**Moranbreen** er ein isbre som er 19&nbsp;km lang, og flyt inn i sørsida av Walterbreen, som flyt aust og ut i Schokalsky Bay, nordaust på Aleksanderøya i Antarktis. Han vart fotografert frå lufta av Ronne antarktiske forskingsekspedisjon (RARE), 1947–48, og kartlagt av Falkland Islands Dependencies Survey (FIDS), 1948-50. Han vart namngjeven av Advisory Committee on Antarctic Names (US-ACAN) etter offiser Clifford D. Moran i U.S. Navy som var flypilot i skvadron VXE-6 under U.S. Navy Operasjon Deep Freeze i 1966 og 1977.

## Sjå òg

* Isbrear i Antarktis
* Asafievbreen
* Coulterbreen
* Mikadobreen

## Kjelder
Narechenbreen

**Narechenbreen** (bulgarsk *ледник Наречен*, ‘Lednik Naretsjen’) er ein 9&nbsp;km lang og 11&nbsp;km brei isbre som drenerer vestsida av Lassus Mountains på nordvestkysten av Aleksanderøya i Antarktis. Han flyt vestover og ut i Lazarev Bay i Wilkins Sound i Bellingshausenhavet. Isbreen ligg sør for sørvestryggen av Mount Wilbye og nord for Faulkner Nunatak.

Isbreen er kalla opp etter busetnaden og kurstaden Naretsjen sør i Bulgaria.

## Sjå òg

* Lennonbreen
* Palestrinabreen
* Wubboldbreen

## Kjelder

* Narechen Glacier. SCAR Composite Gazetteer of Antarctica.
Neptunbreen

**Neptunbreen** er ein isbre på austkysten av Aleksanderøya i Antarktis, 22&nbsp;km lang og 7&nbsp;km brei, som flyt aust og ut i George VI Sound og George VI-isen til sør for Triton Point. Sjølv om Neptunbreen ikkje ligg i fjellkjeda Planet Heights, har han i lag med andre brear i nærleiken fått namn etter planetar i solsystemet. Isbreen vart oppdaga frå lufta av Lincoln Ellsworth den 23. november 1935, og grovt kartlagt frå bilete tekne på denne flyturen av W.L.G. Joerg. Munningen av isbreen vart plassert på kartet i 1936 av British Graham Land Expedition (BGLE). Han vart namngjeven av UK Antarctic Place-Names Committee (UK-APC) etter planeten Neptun etter ei landmåling av Falkland Islands Dependencies Survey (FIDS) i 1949. Toppen av isbreen vart kartlagt frå flyfoto tekne av Ronne antarktiske forskingsekspedisjon (RARE), 1947–48, av Searle frå FIDS i 1960.

## Sjå òg

* Isbrear i Antarktis
* Marsbreen
* Mercurybreen
* Saturnbreen

## Kjelder
Palestrinabreen

**Palestrinabreen** er ein isbre som ligg nord på Aleksanderøya i Antarktis, og flyt vestover frå Nichols snømark og ut i Lazarev Bay. Isbreen er 20&nbsp;km lang og 15&nbsp;km brei. Han vart kartlagd frå flyfoto tekne av Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960. Han vart namngjeven av UK Antarctic Place-Names Committee (UK-APC) etter den italienske komponisten Giovanni da Palestrina (1525Giovanni Pierluigi da Palestrina|–1594).

## Sjå òg

* Isbrear i Antarktis
* Balakirevbreen
* Lennonbreen
* Moranbreen

## Kjelder
Paulusbreen

**Paulusbreen** er ein isbre vest for Mount Cupola, som flyt søraust frå Rouen Mountains og ut i Hamptonbreen, nord på Aleksanderøya i Antarktis. Han vart fotografert frå lufta av Ronne antarktiske forskingsekspedisjon (RARE), 1947–48, og kartlagt frå lufta bilete av D. Searle frå Falkland Islands Dependencies Survey (FIDS), 1960. Han vart namngjeven av Advisory Committee on Antarctic Names (US-ACAN) etter kapteinløytnant John F. Paulus i U.S. Navy som var flykaptein på ein LC-130 i skvadron VXE-6 under U.S. Navy Operasjon Deepfreeze i 1969 og 1970.

## Sjå òg

* Isbrear i Antarktis
* Alyabievbreen
* Hushenbreen
* Wubboldbreen

## Kjelder
Plutobreen

**Plutobreen** er ein isbre på austkysten av Aleksanderøya i Antarktis, 19&nbsp;km lang og 7&nbsp;km brei, som flyt aust og ut i George VI Sound nord for Succession Cliffs. Sjølv om Plutobreen ikkje ligg i nærliggande Planet Heights vart breen og andre brear i nærleiken kalla opp etter planetar i solsystemet. Isbreen vart først fotografert frå lufta den 23. november 1935 av Lincoln Ellsworth og kartlagt frå desse bileta av W.L.G. Joerg. Han vart grovt kartlagt i 1936 av British Graham Land Expedition (BGLE) og namngjeven av UK Antarctic Place-Names Committee (UK-APC) etter dvergplaneten Pluto, etter landmålinga til Falkland Islands Dependencies Survey (FIDS) i 1948 og 1949.

## Sjå òg

* Isbrear i Antarktis
* Jupiterbreen
* Uranusbreen
* Neptunbreen

## Kjelder
Rosselinbreen

**Rosselinbreen** er ein isbre som flyt sørvest frå sørenden av Rouen Mountains og ut i Palestrinabreen, som ligg nord på Aleksanderøya i Antarktis. Isbreen vart først kartlagt av British Antarctic Survey i 1975-76. Han vart namngjeven av UK Antarctic Place-Names Committee seint i 1980 etter F. Rosselin som var maskinsjef i FAE, 1908–10. 

## Sjå òg

* Isbrear i Antarktis
* Coulterbreen
* Gerontiusbreen
* Paulusbreen
 
## Kjelder
Reuningbreen

**Reuningbreen** er ein isbre på nordsida av Beethoven Peninsula, som ligg sørvest på Aleksanderøya i Antarktis. Isbreen flyt nordvestover og ut i Hushenbreen som munnar ut i Mendelssohnfjorden. Isbreen vart først kartlagt av US Geological Survey (USGS) frå flyfotografi teken av U.S. Navy 1967-68 og U.S. Landsat-bilete teken 1972-73. Han vart namngjeven av Advisory Committee on Antarctic Names (US-ACAN) etter Winifred M. Reuning i polaravdelinga til National Science Foundation (NSF), og redaktør av Antarctic Journal of USA, frå 1980.

## Sjå òg

* Isbrear i Antarktis
* Alyabievbreen
* Palestrinabreen
* Yozolabreen
 
## Kjelder
Saturnbreen

**Saturnbreen** er ein isbre som ligg søraust på Aleksanderøya i Antarktis. Isbreen er 28&nbsp;km lang og 11&nbsp;km brei, og flyt søraust og ut i George VI-isen i George VI Sound nord for Corner Cliffs. Sjølv om breen ikkje ligg i Planet Heights, har han og nærliggande isbrear fått namn etter planetar av solsystemet. Kysten i nærleiken vart først sett frå lufta av Lincoln Ellsworth den 23. november 1935, og grovt kartlagt frå bilete tekne på denne flyturen av W.L.G. Joerg. Isbreen vart kartlagt i 1949 av Falkland Islands Dependencies Survey (FIDS) og vart namngjeven av UK Antarctic Place-Names Committee (UK-APC) etter planeten Saturn, den sjette planeten i solsystemet.

## Sjå òg

* Isbrear i Antarktis
* Jupiterbreen
* Uranusbreen
* Venusbreen

## Kjelder
Sedgwickbreen

**Sedgwickbreen** er ein isbre på austkysten av Aleksanderøya i Antarktis, 13&nbsp;km lang og 3,5&nbsp;km brei, som flyt aust frå foten av Mount Stephenson og ut i George VI Sound like nord for Mount Huckle. Isbreen vart først grovt kartlagt i 1936 av British Graham Land Expedition under Rymill. Han vart kartlagt på ny i 1948 av Falkland Islands Dependencies Survey og namngjeven av dei etter Adam Sedgwick, ein engelsk geolog og professor i geologi ved Cambridge University, 1818-73.

## Sjå òg

* Isbrear i Antarktis
* Erosbreen
* Grottobreen
* Transitionbreen

## Kjelder
Sibeliusbreen

**Sibeliusbreen** er ein isbre, som er 19 km lang og 10&nbsp;km brei, og som flyt sør og ut i Mozart forlandsbre 16&nbsp;km sørvest for Mount Stephenson som ligg nord på Aleksanderøya i Antarktis. Isbreen vart oppdaga frå lufta av British Graham Land Expedition i 1937. Han vart kartlagt frå flyfoto tekne av Ronne antarktiske forskingsekspedisjon i 1947-48, av Searle frå Falkland Islands Dependencies Survey i 1960. Breen vart namngjeven av UK Antarctic Place-Names Committee etter Jean Sibelius (1865-1957), ein finsk komponist.

## Sjå òg

* Isbrear i Antarktis
* Bartókbreen
* Gilbertbreen
* Paulusbreen

## Kjelder
Sullivanbreen

**Sullivanbreen** er ein isbre som flyt vest og ut i Gilbertbreen, like sør for Elgar Uplands nord på Aleksanderøya i Antarktis. Isbreen vart oppdaga frå avstand av British Graham Land Expedition i løpet av ein flytur i 1937 og grovt kartlagt. Han vart kartlagt på ny frå flyfoto tekne av Ronne antarktiske forskingsekspedisjon i 1947–48, av Searle frå Falkland Islands Dependencies Survey i 1960. I samband med at stadnamn i området vart kalla opp etter komponistar, vart han namngjeven av UK Antarctic Place-Names Committee etter sir Arthur Sullivan (1842–1900), ein engelsk komponist.

## Sjå òg

* Isbrear i Antarktis
* Clarsachbreen
* McManusbreen
* Trenchbreen

## Kjelder
Maskinsjef

**Maskinsjef** (engelsk: *chief engineer*) er høgaste maskinoffiser og teknisk sjef ombord på skip, hovudsakleg ansvarlig for framdrift, hjelpemaskineriet ombord, vedlikehald av alt teknisk utstyr og elektriske installasjonar, ansvarleg for å planlegging av verkstadsopphold og leie utføringa. Maskinsjefen er rangert under kapteinen, og er leiar for alt maskinromspersonell. 
Å løyse det høgaste maskinoffisersertifikatet M1 krev minimum 36 mnd effektiv fartstid etter endt eksamen noko som gjer det til den lengste maritime utdanninga. 

## Utdanning i Norge

Det er to måtar å ta utdanninga på:

### Y-vegen
*VG1 Teknikk og industriell produksjon (eitt år)                                                                                             
*VG2 Skipsteknikk (eitt år)
*Læretid ombord i skip som motormann (eitt år effektiv seglingstid, delast opp etter turnusordning)
*Fagbrev som motormann (to dagar på godkjent tunglab)
*Maritim teknisk fagskole, maskinist, teoretisk kompetanse for maskinist max. kl. 4 (eitt år)
*Maritim teknisk fagskole, maskinsjef, teoretisk kompetanse på ledelsesnivå kl. 1 (eitt år)
*Seglingstid som maskinkadett, offiser på opplæring (éin månad eff. seglingstid)
*Seglingstid i stilling som krev maskinoffisersertifikat kl 4 (eitt år eff. seglingstid): oppnår maskinoffisersertifikat lågaste klasse 2
*Seglingstid i stilling som krev maskinoffisersertifikat lågaste klasse 2 (eitt år eff. seglingstid): oppnår maskinoffisersertifikat høgaste klasse 2
*Seglingstid i stilling som krev maskinoffisersertifikat høgaste klasse 2 (1,5 år eff. seglingstid): oppnår maskinoffisersertifikat klasse 1

### Annan utdanning
*Studiespesialiserende vidaregående skole (tre år)
*Høgskole med bachelor- eller mastergrad i maritime ingeniørfag (tre år)
*Seglingstid som maskinkadett. (eitt år eff. seglingstid)
*Seglingstid som tredje- eller andremaskinist (eitt år eff. seglingstid)
*Seglingstid som førstemaskinist (eitt år eff. seglingstid)

Kompetansen ein får i denne utdanninga gjer at ein kan arbeide med mange tekniske utfordringar på landbasert basis òg. Ein kan òg inneha dei fleste stillingane i dei ulike reiarlaga, med unntak av nokre som krev høgare økonomiutdanning.

## Kjelder

**Denne artikkelen bygger på «[[:nb:Maskinsjef|Maskinsjef]]» frå ,  den 4. januar 2014.*
Spartanbreen

**Spartanbreen** er ein kort dalbre som ligg mellom Callisto Cliffs og Tombaugh Cliffs på austsida av Aleksanderøya i Antarktis. Isbreen vart først kartlagt av Directorate of Overseas Surveys frå satellittbilete supplied by U.S. National Aeronautics and Space Administration i samarbeid med U.S. Geological Survey. Han vart namngjeven av UK Antarctic Place-Names Committee etter det britiske hundesledelaget kalla «The Spartans», som steig opp denne breen i 1969. Han er ein av få isbrear i Antarktis som er kalla opp etter eit hundeslede lag.

## Sjå òg

* Isbrear i Antarktis
* Arenskybreen
* Lennonbreen
* Toynbeebreen

## Kjelder
Toynbeebreen

**Toynbeebreen** er ein isbre som ligg nordaust på Aleksanderøya i Antarktis som strekkjer seg 31&nbsp;km lang og 9&nbsp;km brei, og som ligg mellom Mount Huckle, Mount Spivey og Mount Stephenson på nordsida av Douglas Range i vest og Mount Tyrrell og Mount Tilley i aust. Han flyt nord frå austsida av Mount Stephenson ut i George VI-isen som ligg i George VI Sound. Isbreen vart først fotografert frå lufta i 1937 av British Graham Land Expedition under Rymill. Han vart kartlagt i 1948 av Falkland Islands Dependencies Survey og kalla opp etter Patrick A. Toynbee ein pliot i FIDS på Stonington Island i 1948 og 1949.

## Sjå òg

* Isbrear i Antarktis
* Paulusbreen
* Transitionbreen
* Yozolabreen

## Kjelder
Tumblebreen

**Tumblebreen** er ein isbre som strekkjer seg langs austsida av Aleksanderøya i Antarktis. Han er 13&nbsp;km lang og 6&nbsp;km brei og flyt aust frå klippene av Mount Egbert, Mount Ethelwulf og Mount Ethelred i Douglas Range fram til vestsida av George VI-isen som ligg i George VI Sound like sør for Mount King. Isbreen vart først grovt kartlagt i 1936 av British Graham Land Expedition under Rymill. Han vart kartlagt på ny i 1948 av Falkland Islands Dependencies Survey, og han fekk dette namnet av dei på grunn av den særs oppbrotne nedre delen av breen. *Tumble* tyder «slengt rundt» på engelsk. 

## Sjå òg

* Isbrear i Antarktis
* Asafievbreen
* Clarsachbreen
* Narechenbreen

## Kjelder
Transitionbreen

**Transitionbreen** er ein isbre som strekkjer seg langs austkysten av Aleksanderøya. Han er 15&nbsp;km lang og 3,5&nbsp;km brei og flyt aust og ut i George VI-isen som ligg i George VI Sound langs nordsida av Block Mountain og Tilt Rock. Isbreen vart først fotografert frå lufta den 23. november 1935 av Lincoln Ellsworth og kartlagt frå desse bileta av W.L.G. Joerg. Han vart kartlagt i 1949 av Falkland Islands Dependencies Survey, og han fekk dette namnet av dei fordi denne breen markerer overgangen mellom vulkanske bergartar i nord og sedimentære bergartar i sør.

## Sjå òg

* Isbrear i Antarktis
* Balakirevbreen
* Erosbreen
* Lennonbreen

## Kjelder
Trenchbreen

**Trenchbreen** er ein isbre som ligg i ein djup dal langs austkysten av Aleksanderøya i Antarktis. Han er 11&nbsp;km lang og 3,5&nbsp;km brei, og flyt aust og ut i George VI-isen som ligg i George VI Sound like sør for Mount Athelstan. Munningen av denne breen vart først fotografert frå lufta den 23. november 1935 av Lincoln Ellsworth, og han vart kartlagt frå desse bileta av W.L.G. Joerg. Trenchbreen vart kartlagt i 1948 og 1949 av Falkland Islands Dependencies Survey, som gav dette skildra namnet. *Trench* tyder grøft på engelsk. 

## Sjå òg

* Isbrear i Antarktis
* Tumblebreen
* Transitionbreen
* Wagerbreen

## Kjelder
Vivaldibreen

**Vivaldibreen** er ein isbre som ligg mellom Colbert Mountains og Lully Foothills, og som flyt sør frå Purcell snømark til enden av Schubertfjorden på vestkysten av Aleksanderøya i Antarktis. Breen vart først nedteikna på kart frå U.S. Antarctic Service (USAS) som fotograferte Aleksanderøya frå lufta i 1940. Han vart kartlagt frå flyfoto tekne av Ronne antarktiske forskingsekspedisjon i 1947–48, av Searle frå Falkland Islands Dependencies Survey i 1960. Han vart namngjeven «Vivaldi Gap» av UK Antarctic Place-Names Committee i 1961, etter Antonio Vivaldi (1678–1741), den italienske komponisten. Namnet vart endra til Vivaldibreen etter ei ny undersøking av U.S. Landsat-bilete i 1979.

## Sjå òg

* Isbrear i Antarktis
* Balakirevbreen
* Foremanbreen
* Hushenbreen

## Kjelder
Wagerbreen

**Wagerbreen** er ein liten isbre med mykje bresprekkar på austkysten av Aleksanderøya i Antarktis. Han dekkjer ein djup dal og flyt aust og ut i George VI Sound like sør for Marr Bluff. Isbreen vart kartlagt i 1948 av Falkland Islands Dependencies Survey og vart namngjeven av dei etter Lawrence R. Wager, ein professor i geologi ved Oxford University.

## Sjå òg

* Isbrear i Antarktis
* Hamptonbreen
* Hushenbreen
* Tumblebreen

## Kjelder
Walterbreen

**Walterbreen** er ein isbre som flyt aust-nordaust og saman med sørsida av Moranbreen før denne flyt ut i Schokalsky Bay, som ligg nordaust på Aleksanderøya i Antarktis. Isbreen vart namngjeven av Advisory Committee on Antarctic Names etter kapteinløytnant Howard J. Walter i U.S. Navy som var flykaptein på eit LC-130 skvadron VXE-6 under Operasjon Deepfreeze i 1970 og 1971,

## Sjå òg

* Isbrear i Antarktis
* Coulterbreen
* Foremanbreen
* Grottobreen

## Kjelder
Wubboldbreen

**Wubboldbreen** er ein bratt isbre, 15&nbsp;km lang, som flyt sør frå Havre Mountains nord på Aleksanderøya i Antarktis. Isbreen flyt ut i Lazarev Bay, nord for Mount Holt. Isbreen vart fotografert frå lufta av Ronne antarktiske forskingsekspedisjon i 1947 og vart kartlagt frå fotografi av Falkland Islands Dependencies Survey i 1960. Han vart namngjeven av Advisory Committee on Antarctic Names etter offiser J.H. Wubbold, i USCG, befalshavande på USCGC «Northwind» under U.S. Navy Operasjon Deepfreeze i 1977.

## Sjå òg

* Isbrear i Antarktis
* Lennonbreen
* Palestrinabreen
* Transitionbreen

## Kjelder
Yozolabreen

**Yozolabreen** (bulgarsk *ледник Йозола*, ‘Lednik Jozola’) er ein 5&nbsp;km lang og 1,7&nbsp;km brei isbre i Sofia University Mountains som ligg nord på Aleksanderøya i Antarktis og som flyt nord-nordvestover mellom Mount Braun og Balan Ridge og ut i Palestrinabreen.

Isbreen er kalla opp etter Jozolasjøen i Rilafjella i Bulgaria.

## Kjelder

* Yozola Glacier. SCAR Composite Gazetteer of Antarctica.
Jernmeteoritt

**Jernmeteorittar** eller **siderittar** er meteorittar som består av ein stor del jern–nikkel-legeringar kjend som meteorisk jern. Dette består vanlegvis at to mineralfasar, kamasitt og taenitt. Jernmeteorittar kjem frå planetkjernar frå planetesimalar.

Jernmeteorittar, eller det meteoriske jernet deira, var ein av dei tidlegaste kjeldene til jern som kunne nyttast av menneske, før ein oppdaga smelting som signaliserte starten på jernalderen.

Jernmeteorittane er forholdsvis sjeldne samanlikna med steinmeteorittar, og utgjer berre omkring 5,7 % av dei observerte nedfalla.

## Kjelder

**Denne artikkelen bygger på «[[:en:Iron meteorite|Iron meteorite]]» frå ,  den 4. januar 2014.* 
*** oppgav desse kjeldene:*


## Bakgrunnsstoff
* Meteorite articles, including discussions of iron meteorites, in Planetary Science Research Discoveries
* Iron Meteorite images from Meteorites Australia
Venusbreen

**Venusbreen** er ein isbre på austkysten av Aleksanderøya i Antarktis. Han er 19&nbsp;km lang og 11&nbsp;km brei ved munningen og flyt aust og ut i George VI Sound som ligg mellom Keystone Cliffs og Triton Point. Kysten i nærleiken vart først sett frå lufta av Lincoln Ellsworth den 23. november 1935 og grovt kartlagt frå bilete tekne på denne flyturen av W.L.G. Joerg. Isbreen vart først kartlagt i 1949 av Falkland Islands Dependencies Survey og vart namngjeven av UK Antarctic Place-Names Committee etter planeten Venus, den andre planeten i solsystemet.

## Sjå òg

* Isbrear i Antarktis
* Jupiterbreen
* Plutobreen
* Uranusbreen

## Kjelder
Uranusbreen

**Uranusbreen** er ein isbre på austkysten av Aleksanderøya i Antarktis. Han er 32&nbsp;km lang og 10&nbsp;km brei ved munningen, og flyt aust og ut i George VI Sound like sør for Fossil Bluff.

Isbreen vart truleg oppdaga av Lincoln Ellsworth, som flaug direkte over han og fotografert delar av denne kysten den 23. november 1935. Området nær munningen vart først grovt kartlagt i 1936 av British Graham Land Expedition. Han vart namngjeven av UK Antarctic Place-Names Committee etter planeten Uranus etter ei ny kartlegging av den nedre delen av Falkland Islands Dependencies Survey i 1948 og 1949. Sjølv om breen er kalla opp etter ein planet i solsystemet, er han ikkje namngjeven i samband med den nærliggande fjellkjeda Planet Heights. Heile breen vart kartlagt frå flyfoto tekne av Ronne antarktiske forskingsekspedisjon i 1947-48, av Searle frå FIDS i 1960.

## Sjå òg

* Isbrear i Antarktis
* Marsbreen
* Mercurybreen
* Venusbreen

## Kjelder
Forsteining

**Forsteining** eller **petrifikasjon** er ein prosess der organisk materiale vert omvandla til stein gjennom at det originale materiale og fyllingane mellom dei vert erstatta av mineral. Forsteina tre er eit vanleg resultat av denne prosessen, men alle organismar, frå bakteriar til virveldyr, kan forsteinast. Forsteininga skjer i ein kombinasjon av to liknande prosessar: permineralisering og erstatning. Desse prosessane skapar kopiar av det originale eksemplaret ned til mikroskopisk nivå. 

Permineralisering skjer når grunnvatnet inneheld oppløyste mineral og fyller porer og tomrom i eksemplaret, særleg bein, skjel og tre. To typar permineralisering er *silisifisering* og *pyritisering*.

Silisifisering eller silifisering er ein prosess der til dømes mineral eller fossil blir erstatta av silika i form av kvarts, kalsedon eller opal. Døme er silifisert eller forsteina tre og såkalla tigerauge. Pyritisering er ein prosess som minnar om silisifisering, men i staden for silika er det jern og svovel som fyller porene i organismen. 

## Kjelder

**Denne artikkelen bygger på «[[:en:Petrifaction|Petrifaction]]» frå ,  den 4. januar 2014.* 
*** oppgav desse kjeldene:*
Sill i geologi

Ein **sill** eller **laggang** er ein skjeveforma intrusjon, ein gangbergart, mellom parallelle, oftast sedimentære lag.

## Sjå òg
*Whin Sill

## Kjelder
*
William Shatner

**William Shatner** () er ein kanadisk skodespelar, musikar og forfattar. Han var med i skrekkfilmen Incubus frå 1966, ein av dei første heilaftans spelefilmane på esperanto, der han spelte Marc, den mannlege hovudrolla.

I 2006 selde Shatner nyresteinen sin for 75&nbsp;000 USD til GoldenPalace.com.
Sima i geologi

**Sima** er ei forkorting for silisium og magnesium og er ei eldre nemning på den djupare delen av jordskorpa. Dette laget er rikt på silisium og magnesium. Typisk når sima kjem til overflata er det basalt, så stundom vert dette laget kalla *basaltlaget* i jordskorpa. 

Sima har høgare tettleik enn sial, som er eit anna lag i jordskorpa. 

## Kjelder
*Sima: i jordskorpen. (14. februar 2009). I Store norske leksikon. Henta 1. desember 2013 frå http://snl.no/sima%2Fi_jordskorpen.
Sinter

**Sinter** (tysk for «slagg») er ei kjemisk utfelt, skorpeaktig og mineralsk avsetning frå kjelder, til dømes kalksinter som travertin og kalktuff, og kiselsinter.

## Kjelder
*Sinter: geologi. (15. februar 2009). I Store norske leksikon. Henta 1. desember 2013 frå http://snl.no/sinter%2Fgeologi.
Sinterterrasse

Ein **sinterterrasse** er eit basseng- eller terrasseforma kjeldeavsetning. Dei er mellom anna kjend frå Pamukkale i Tyrkia, Spitsbergen og New Zealand. Materialen i sinterterrasser består anten av kalsiumkarbonat eller silika (kalk- eller kiselsinter).

## Kjelder
*Sinterterrasse. (14. februar 2009). I Store norske leksikon. Henta 1. desember 2013 frå http://snl.no/sinterterrasse.
Skarn

**Skarn** er ei uregelmessig masse av kalsiumsilikatrike mineral i kontaktsonen mellom ei djupbergart og ein tilgrensande karbonatrik bergart.
Skarn blir danna ved at kalksteinar eller dolomittar blir tilført gassar og løysingar frå framtrengande djupbergarter. Som reaksjonsprodukt blir ulike silikat danna av kalsium, magnesium, jarn og aluminium (skarnmineral), særleg granat, pyroksen, amfibol, epidot og vesuvian.

Oksidiske ertsmineral som magnetitt eller hematitt kan òg opptre. Ved tilførsel av svovel kan galenitt, sfaleritt og andre sulfidiske malm-mineral dannast i større mengder. Slike skarnmalmar er av stor økonomisk tyding. 

Namnet er eit gammal svensk bergmannsomgrep for verdilaus bergart i samband med einskilde malmar.

I Noreg finst skarnbergartar og skarnmalmar særleg i Oslofeltet med førekomstar av sink, bly, kopar, jarn og vismut og ved Arendal (jernmalmar av magnetitt).

## Kjelder
*Skarn. (14. februar 2009). I Store norske leksikon. Henta 1. desember 2013 frå http://snl.no/skarn.
Skjold i geologi

Eit **skjold** i geologi er eit stort område som består av hovudsakleg blottlagde grunnfjellsbergartar og som har vore relativt stabile sidan prekambrium. Ligg det yngre sedimentære bergarter ovanpå skjoldet, er dei i så fall særs tynne. Døme på slike skjold er det baltiske skjoldet og det kanadiske skjoldet.

## Kjelder
*Skjold.: geologi. (15. februar 2009). I Store norske leksikon. Henta 1. desember 2013 frå http://snl.no/skjold.%2Fgeologi.
Skriftgranitt

**Skriftgranitt** er regelmessig samanvoksing av kvarts og feltspat. Kvartsinneslutningane kan i visse snitt minne om kileskrift-teikn. Same fenomen i mikroskopisk målestokk blir kalla mikrografisk tekstur, sjå granofyr.

Skriftgranitt er vanleg i norske granittpegmatittar. 

## Kjelder
*Skriftgranitt. (14. februar 2009). I Store norske leksikon. Henta 1. desember 2013 frå http://snl.no/skriftgranitt.